ลูกสุขนัขตัวนี้ยังไม่ได้การฉีดวัคซีนป้องกันพิษสุนัขบ้า แต่รับมาเลี้ยงได้2อาทิตย์แล้ว อาการลูกสุนัขปกติดี ซนกัดโน่นนี่ไปเรื่อย เลี้ยงบริเวรบ้านไม่เคยปล่อยให้ไปเจอสุนัขตัวอื่น แล้ววันที่29 สิงหา 1.โดนกัด-ขวนเป็นแผลเล็กๆเลือดออกจำเป็นต้องไปฉีดวัคซีนกันไว้ไหม และต้องรอดูอาการลูกสุนัขประมาณกี่วันถึงจะมั่นใจได้ว่าลูกสุนัขมีพิษสุนัขบ้าหรือไม่มี 2.แล้วหลังจากเฝ้าดูอาการของลูกสุนัขแล้วพบว่ามีเชื้อพิษสุนัขบ้า จะสายไปไหมที่จะไปฉีดวัคซีนป้องกัน ขอบมากครับ
สวัสดีค่ะ การโดนลูกสุนัขข่วนจนเป็นแผลมีเลือดออก มีโอกาสเสี่ยงในการติดเชื้อพิษสุนัขบ้า อย่างไรก็ตามหากสามารถเฝ้าติดตามอาการของลูกสุนัขได้ อาจใช้วิธีเฝ้าสังเกตอาการไปก่อนก็ได้ค่ะ โดยหากลูกสุนัขไม่มีอาการผิดปกติภายใน 3-4 วัน ก็ให้สังเกตต่อจนครบ 14 วัน หากลูกสุนัขไม่ตาย ก็แสดงว่าลูกสุนัขไม่ได้เป็นโรคพิษสุนัขบ้า และ ก็ไม่จำเป็นต้องไปฉีดวัตซีนพิษสุนัขบ้าค่ะแต่หากลูกสุนัขมีอาการผิดปกติภายใน 3-4 วัน เช่น ซึมลง หลีกซ่อนตัว หรือกลายเป็นเกรี้ยวกราดดุร้าย ไม่กินอาหาร ไม่กินน้ำ ให้ รีบไปแีดเซรุ่ม (หรืออิมูโนโกลบูลิน) และวัคซีนพิษสุนัขบ้าค่ะ ซึ่งการฉีดเซรุ่มก็จะสามารถออกฤทธิ์ป้องกันการเกิดโรคได้ทันที จึงไม่สายเกินไปที่จะฉีดค่ะ หลังจากนั้นให้กักขังสุนัขไว้จนครบ 10 วัน หากลูกสุนัขตาย ก็ให้ส่งซากศพไปตรวจด้วยค่ะนอกจากนี้แล้ว ไม่ว่าลูกสุนัขจะปกติหรือไม่ แนะนำควรฉีดวัคซีนกระตุ้นบาดทะยักด้วยค่ะ หากในช่วง 5 ปีที่ผ่านมา ไม่เคยได้รับการฉีดกระตุ้น เพราะบาดแผลจากการถูกสัตว์กัดหรือข่วน ถือเป็นบาดแผลสกปรกค่ะ